Els jóvens poden disfrutar ‘de l’estil espartà’ participant en la Reebok Spartan Junior
05/11/2015

# Els jóvens poden disfrutar ‘de l’estil espartà’ participant en la Reebok Spartan Junior

[![Una xiqueta participant en la Spartan Race Junior](/images/noticias/2015/11/spartan-junior.jpg)](/images/noticias/2015/11/spartan-junior.jpg)

05.11.2015

Paterna organitza un Workout en col•legis de la localitat perquè els escolars coneguen la realització d’esta prova

La Reebok Spartan Race que se celebrarà a Paterna el pròxim 28 de novembre també disposarà de la seua versió per als més jóvens. Des d’esta setmana es troben a la venda els dorsals per a la Reebok Spartan Race Junior, l’esdeveniment que introduirà en l’estil espartà els xavals d’entre 4 i 13 anys. Es tracta de promoure una sèrie d’hàbits de vida saludables a través de l’esport i del treball en equip.

La Reebok Spartan Race és una carrera per a tots els públics, quelcom que es veu reflectit en esta versió una font d’inspiració per als atletes Spartans del futur. Compta dos recorreguts, un d'1km i un altre de 2km. Cada recorregut està realitzat especialment per als xiquets i xiquetes, amb obstacles semblants als dels adults, però adaptats a la seua morfologia.

Hi ha tres categories per a xiquets d’entre 4 i 7 anys; entre 8 i 10 anys, i entre 11 i 13 anys. Cada xiquet rebrà una camiseta i una medalla Junior Spartan Race de participació i de realització de la carrera, que prova el coratge i la força de l’atleta, una experiència inoblidable. Els més menuts descobriran l’emoció de la carrera, els obstacles variats i el seu propi mini-festival, una zona dedicada als xiquets amb jocs i desafiaments.

Amb motiu d’este esdeveniment, des de l’Ajuntament de Paterna, localitat en què es realitza l’esdeveniment, i l’organització de Reebok Spartan Race s’ha volgut organitzar un Workout per als col•legis del municipi. Una extraordinària oportunitat de fomentar els hàbits saludables, esportius i de treball en equip de l’estil de vida espartà.

Finalment, cal recordar que la Reebok Spartan Race Junior disposarà de 700 inscripcions que es poden adquirir directament en la web de l’esdeveniment fins el 27 de novembre.

SOBRE LA REEBOK SPARTAN RACE

La Reebok Spartan Race va ser premiada com a millor carrera d’obstacles en 2012 per la revista Outside i és el primer circuit amb classificació mundial i Campionats del Món. La primera edició de la Spartan Race es va realitzar en 2010 en Vermont (EUA). Des de llavors, més de 60 països han acollit algun esdeveniment Spartan Race ajudant a milers de participants a “alliberar el seu guerrer interior”, com indica el seu fundador Joe DeSena.

La Reebok Spartan Race ja té seu per a la seua primera edició a València. El pròxim 28 de novembre, la localitat de Paterna albergarà la carrera més dura del panorama esportiu mundial. El municipi valencià ha sigut triat per a la celebració de la prova ja que reuneix totes les condicions per al model de carrera que proposa Spartan Race, així com de tota la voluntat del Consistori perquè l’esdeveniment es desenrotlle en el seu terme municipal.